Chaka Terraces | LekkeSlaap
Chaka Terraces is in Salt Rock geleë en bied luukse verblyf vir 'n gesin of vriendegroep. Dis naby verskeie winkels, restaurante, die strand, doendinge en besienswaardighede.
Dié woonstel beskik oor 4 kamers en het slaapplek vir 7. Die hoofslaapkamer het lugversorging, 'n koningingrootte-bed en 'n en suite-badkamer met ‘n stort, bad, toilet en wasbak en toegang tot die stoep. Die tweede en derde slaapkamers het elkeen 2 enkelbeddens en daar is 'n vierde klein slaapkamer met 'n dagbed wat ideaal vir 'n kind is. Die tweede badkamer het ‘n stort, bad, toilet en wasbak. Daar is ook 'n aparte gastetoilet.
Die kombuis is toegerus met ‘n stoof, oond, yskas-vrieskas, mikrogolf, tee- en koffiemaakgeriewe, skottelgoedwasser, eetgerei en breekware. Daar is ook ‘n wasmasjien en tuimeldroër.
Die sitarea het gemaklike rusbanke, ‘n TV met DStv, lugversorging en direkte toegang tot die patio met sitplek vir 8 persone en die eetarea het sitplek vir 8 persone.
‘n Daaglikse skoonmaakdiens is van Maandag tot Saterdag ingesluit, maar nie op Sondae en openbare vakansiedae nie.
Daar is ook braaigeriewe, veilige parkeerplek in ‘n toesluit-motorhuis en oop parkeerplek vir nog ‘n voertuig op die perseel.
’n Bespreking by Chaka Terraces sluit in:
Kusrylaan 35 , 14 Chaka Terraces, Salt Rock, 4420, KwaZulu-Natal